Smrt fašizmu
Smrt fašizmu je drugi studijski album jugoslavenske i bosanskohercegovačke pop rok grupe Plavi orkestar kojeg je 1986. objavila izdavačka kuća Jugoton, a prodat je u 300.000 primjeraka. Singlovi kojima je promoviran album su "Fa, fa, fašista nemoj biti ti (jerbo ću te ja draga ubiti) / U Jevrema slika ta", "Sava tiho teče / Zelene su bile oči te". Tekstovi pjesama bave se različitim iskustvima članova grupe i temama iz života mladih ljudi poput: odrastanje, prve pijanke, prve ljubavi, razočaranja i prijateljstva.